ด่วน! กรีซประกาศปิดทำการตลาดหุ้น
คณะกรรมการตลาดทุนกรีซเผยตลาดหุ้นกรีซจะยังคงปิดทำการไปจนถึงวันที่ 13 ก.ค. หรือวันจันทร์หน้า ซึ่งการตัดสินใจดังกล่าวสอดคล้องกับการตัดสินใจของกระทรวงคลังที่จะขยายวันหยุดของธนาคารพาณิชย์และควบคุมเงินทุนไปจนถึงวันจันทร์หน้า
9 ก.ค. 2558

คณะกรรมการตลาดทุนกรีซเผยตลาดหุ้นกรีซจะยังคงปิดทำการไปจนถึงวันที่ 13 ก.ค. หรือวันจันทร์หน้า ซึ่งการตัดสินใจดังกล่าวสอดคล้องกับการตัดสินใจของกระทรวงคลังที่จะขยายวันหยุดของธนาคารพาณิชย์และควบคุมเงินทุนไปจนถึงวันจันทร์หน้า
นายอเล็กซิส ซิปราส นายกรัฐมนตรีกรีซจะต้องยื่นแผนปฏิรูปเศรษฐกิจฉบับใหม่ของกรีซให้ผู้นำของสหภาพยุโรป (EU) พิจารณาภายในช่วงเที่ยงคืนวันนี้
เมื่อเร็วๆ นี้ ประธานรัฐมนตรีคลังกลุ่มยูโรโซน หรือยูโรกรุ๊ป ได้เรียกร้องให้คณะกรรมาธิการยุโรป (EC) พิจารณาเพื่อประเมินความเสี่ยงและความเสียหายต่างๆที่อาจจะเกิดขึ้น หลังจากที่กรีซยื่นได้ยื่นขอเงินกู้ระยะ 3 ปีจากกองทุนกลไกรักษาเสถียรภาพยุโรป (ESM)
ทั้งนี้ รัฐบาลกรีซได้ยื่นเรื่องอย่างเป็นทางการเพื่อขอรับเงินกู้ระยะ 3 ปีจากกองทุน ESM แล้วเมื่อวานนี้ และยืนยันว่าจะดำเนินการตามเงื่อนไขบางประการที่เจ้าหนี้เรียกร้องในข้อตกลงให้ความช่วยเหลือ
 
อินโฟเควสท์ แปลและเรียบเรียง